kardosdrur/scandi-wiki huggingface dataset:
Blånering

Blånering (også kaldt brunering eller sortoxidering) refererer til en overfladebehandlingsteknik, der bruges på stålgenstande, primært våben, for at beskytte dem mod korrosion og give dem en karakteristisk blålig eller sort farve. Processen indebærer at udsætte metallet for en kontrolleret oxideringsproces, der danner en beskyttende overflade af jernoxid (Fe3O4). Med andre ord er det en proces, hvorved stålgenstanden "ruster" på kontrolleret vis. Dette resulterer i en beskyttende overflade. Det er vigtigt at have for øje, at blånering ikke er det samme som rust set fra et molekylært synspunkt.

Blånering er ikke en overfladebelægning, men snarere en farvning af de yderste molekyler i stålet. Farver kan variere afhængigt af typen af stål. Resultatet er oftest en mørkeblå eller sort farve; det er ikke usædvanligt, at hærdede genstande kan får en rød-brunlig nuance.

Kogeblånering og strygeblånering 
Der er to hovedtyper af blånering: Kogeblånering og strygeblånering. Begge processer indebærer, at genstanden er rengjort, herunder fjernelse af hakker, rust og mærker. En glat overflade modstår rust bedre end en ru. 

Kogeblånering er en skånsom proces, hvor genstanden nedsænkes i et bad af blåneringssalt opvarmet til 140°C. Efterfølgende smøres genstanden ind i et tyndt lag olie for et bedre resultat.

Strygeblånering resulterer i en stærkere og mere rustbeskyttende overflade end kogeblånering. Det indebærer at påsmøre en rustdannende væske indholdende selendioxid. Denne væske påsmøres 10-12 gange for at opnå en stærk og rustbestandig oxidhinde.

Referencer 

Stål
Mads Julius Elf

Mads Julius Elf, født i Roskilde i 1971, er forlægger og ph.d. i nordisk litteratur. Han grundlagde i 2013 det uafhængige universitetsforlag U Press og udbyggede i 2021 forlaget med det skønlitterære imprint Café Monde. Som forlægger er Elf desuden medlem af bestyrelsen for Dansk PEN, p.t. som vicepræsident. To gange har han været udsendt af Uddannelses- og Forskningsministeriet, dels som lektor i dansk sprog og litteratur ved Albert Ludwigs Universität i Freiburg i Tyskland, dels i en tilsvarende stilling ved Vilnius Universitet i Litauen. Han tog størstedelen af sin M.A. på New York University og er cand.mag. i dansk fra Københavns Universitet. Som forfatter har han skrevet bøger og artikler om emner inden for dansk og europæisk kulturhistorie, med fokus på oplysningens tid og tradition. Han er ophavsmand til hæftet 1700-tallet sort på hvidt, der blev trykt i 160.000 eksemplarer til Århundredets Festival. Elfs kandidatspeciale Apropos smagen om Ludvig Holbergs litterære gennembrud er udkommet på Dansklærerforeningens Forlag, og hans ph.d.-afhandling Tantaluskvaler – den moderne fortælling om appetit er udgivet af Aarhus Universitetsforlag. Elf er initiativtager til udgivelsesprojektet Babette – dansk i en global horisont”.

Forlæggere fra Danmark
Louise Pettersson

Louise Pettersson (født 1972 i Rødovre). Louise Pettersson er en dansk journalist, der siden januar 2023 har fungeret som ansvarshavende chefredaktør for Sjællandske Medier samt medlem af direktionen i virksomheden. 

Fra februar 2020 til januar 2023 var Louise Pettersson kulturredaktør på Jyllands-Posten. Louise Pettersson var den første kvindelige kulturredaktør i Jyllands-Postens 151-årige historie. 

Louise Pettersson er uddannet journalist fra Danmarks Medie og Journalisthøjskole i år 2000, og har derefter haft flere ledende poster i DR som henholdsvis redaktionsleder på DR SYD i Aabenraa og redaktionschef på DR Trekanten i Vejle. 

Fra 2016 til 2020 var hun nyhedschef på TV2 ØSTJYLLAND.

Chefredaktører fra Danmark
Forræder (Sæson 1)

Forræder er en tv-serie på TV 2 hvor 18 kendte danskere er med. De 18 personer bliver delt op i to grupper: loyale og forrædere. Seriens vært er Lise Rønne.

Deltager 
Mette Blomsterberg (konditor og tv-vært)
Christian Grau (livstilsekspert og foredragsholder)
Julia Sofia Aastrup (Youtuber/influencer)
Mikkel Klint Thorius (komiker)
Sarah Mahfoud (bokser)
Jacob "Pimp" Winneche (gamer)
Tine Gøtzsche (journalist og tv-vært)
Johannes Nymark (skuespiller)
Natasha Brock (komiker)
Casper Sobczyk (kok)
Bjørli Lehrmann (naturvejleder)
Oscar Bjerrehuus (DJ og tidligere model)
Julie Hastrup (krimiforfatter)
Elias Hole (Youtuber)
Mathilde Passer (skuespiller)
Tarek Zayat (jurastuderende og skuespiller)
Kristian Bech (tv-vært og tidligere politiassistent)
Sisse Sejr-Nørgaard (journalist og forfatter)

Episoder 
Dag 1: De 18 spillere ankommer til Hvedholm Slot ved Fåborg, tre spillere bliver Forrædere: Tine Gøtzche, Elias Hole og Jacob “Pimp” Winneche, de mødes for første gang om natten til Dag 2 ved Konklavet. Om natten til Dag 2, myrder de deres første offer Kristen Bech.

Dag 2: Kristen Bech er blevet myrdet, og de 17 spillere holder en begravelse for ham hvor 8 spillere bliver inviteret ind for at finde sølv, de finder fire sølvbarre. Om aftenen ved Det Runde Bord bliver den Første Forræder, Elias Hole forvist. Ved Konklavet mødes Foræderne: Tine Gøtzche og Jacob “Pimp” Winneche hvor de bliver tilbudt at friste en Loyal eller myrde en, de vælger at myrde en.

Dag 3: Om natten til Dag 3, som er Episode 2, vælger Forræderne at myrde Christian Sobczyk, de Loyale finder ud af det om morgenen, om dagen spiller de deres andet spil som handler om at åbne nogle kufferter på et tog mellem Korinth og Fåborg, det lykkes dem og de vinder 4 sølvbarre og Julie Hastrup finder et skjold så hun ikke kan blive Myrdet om Natten til Dag 4. Om aftenen ved Det Runde Bord bliver Den Anden Forræder Jacob “Pimp” Winneche forvist og Tine Gøtzche står alene tilbage som forræder. Om natten til Dag 4 afpresser hun Mette Blomsterberg til at blive Forræder. Mette Blomsterberg er nu Forræder, hvem de myrder om Natten til Dag 4 bliver afsløret i Episode 3.

Lokationer: 
Serien er optaget op Hvedholm slot ved Faaborg på Sydfyn

https://hvedholm.slotshotel.dk/  

Desuden ses følgende lokationer:

Episode 1:

 Klokketårnet i Faaborg  https://www.klokketaarnet.dk/
Episode 2:

 Korinth station - Tilhører Sydfyenske Veteranjernbane
 Veterantog fra Korinth til Faaborg https://veteranbanen-faaborg.dk/

Episode 3:

TV 2-serier
Skipness Castle

Skipness Castle er en middelalderborg, der står på østsiden af Kintyre-halvøen i Argyll and Bute, Skotland, nær landsbyen Skipness. Sammen med det nærliggende Kilbrannan Chapel er den et scheduled ancient monument.

Historie 
Størstedelen af borgen blev opført i begyndelsen af 1200-tallet af Clan MacSween. Der blev tilføjet yderligere forsvarsværker i 1200-, 1300-, 1500-tallet.

Borgen havde en garnison af kongelige tropper i 1494 under kong James 4. af Skotlands undertrykkelse af Isles. James 4. udnævnte Duncan Forestar som borgherre. Archibald Campbell, 2. jarl af Argyll videregav Skipness til sin yngste søn, Archibald Campbell, i 1511.

Under krigen i de tre kongeriger i 1646 blev borgen belejret af tropper under Alasdair Mac Colla kommando. Under belejringen blev Alasdairss bror, Gilleasbuig Mac Colla, dræbt i august 1646. Borgen blev forladt i 1600-tallet, og den står i dag som en ruin.

Spøgelse 
Efter sigende skulle The Green Lady of Skipness Castle hjemsøge slottet.

Se også 
Borge og slotte i Skotland

Referencer

Eksterne henvisninger 

Slotte i Skotland
Slotte i Argyll and Bute
Borgruiner i Storbritannien
Thalia Bücher

Thalia Bücher GmbH eller (Thalia) med hovedkvarter i Hagen er en tysk boghandelsvirksomhed, der har 340 boghandler i Tyskland, Østrig og Schweiz. I 2019 havde de 6.000 ansatte og en omsætning på 1,3 mia. euro.

Referencer 

Detailvirksomheder fra Tyskland
Etableret i 1919
Weidmüller

Weidmüller Interface GmbH & Co. KG er en tysk virksomhed indenfor elektromekanik og elektronik. De har hovedkvarter i Detmold i Nordrhein-Westfalen.

De driver forretning i 80 lande og i 2022 havde de 6.000 ansatte og omsatte for 1,175 mia. euro.

Referencer 

Elektronikvirksomheder fra Tyskland
Etableret i 1850
Talbot Rice Gallery

Talbot Rice Gallery er et offentligt kunstgalleri på University of Edinburgh i i Skotland. Bygningen har tre udstillingsområder, inklusive en moderne hvide kubegalleri og en nyklassicistisk rum fra 1800-tallet, der tidligere husede et naturhistorisk museum.

University of Edinburghs historiske Old College blev designet Robert Adam og færdiggjort af William Henry Playfair. I 1967 blev bibliotekets samling flyttet til et nyt sted. Et kunstcenter med udstllinghal blev åbnet i Quad i 1970, efter en renovering for £20.000 der blev betalt af Gulbenkian Foundation. Galleriet åbnede i 1975 under professor Giles Henry Robertson og har fået navn efter hans forgænger, professor David Talbot Rice, der var Watson Gordon Professor of Fine Art på University of Edinburgh fra 1934 til 1972.

Referencer

Eksterne henvisninger 

Museer i Edinburgh
Museer etableret i 1975
Kunstmuseer i Skotland
Nordnorsk Kunstmuseum

Nordnorsk Kunstmuseum er et kunstmuseum i Tromsø, der blev etableret 1. november 1985 som en stiftelse med mål om at "skabe interesse for, øge kendskab til og kundskab om billedkunst og kunsthåndværk" i Nord-Norge.

Blandt de mest centrale kunstnere i museets samling er François-Auguste Biard, Peder Balke, Knud Baade, Adelsteen Normann, Gerhard Munthe, Betzy Akersloot-Berg, Christian Krohg, Frida Hansen, Thorolf Holmboe, Sara Fabricius, Axel Revold, Thorvald Hellesen, Per Krohg, Einar Berger, Rolf Nesch, John Savio, Anna-Eva Bergman, Grete Prytz Kittelsen, Inger Sitter, Håkon Bleken, Iver Jåks, Joan Jonas, David Hockney, Jan Groth, Aage Gaup, Rose-Marie Huuva, Bjarne Holst, Inger Johanne Grytting, Britta Marakatt-Labba, Anne Katrine Dolven, Aslaug Juliussen, Inger Blix Kvammen, Olav Christopher Jenssen, Alf Salo, Knut Fjørtoft, Ole Jørgen Ness, Børre Sæthre, Vidar Koksvik, Marit Følstad, Sverre Malling, Thomas Falstad, Bjørn Båsen, Ingeborg Annie Lindahl og Rina Charlott Lindgren.

Galleri

Referencer

Eksterne henvisninger 
 

Museer i Tromsø
Museer etableret i 1985
Kunstmuseer i Norge
Racheal Kundananji

Racheal Kundananji (født 3. juni 2000) er en zambisk fodboldspiller.

Hun repræsenterede Zambia ved sommer-OL 2020 i Tokyo, hvor hendes hold blev elimineret i gruppespillet.

Referencer

Eksterne henvisninger 

Kvindelige fodboldspillere fra Zambia
Fodboldspillere ved sommer-OL 2020
Deltagere for Zambia ved sommer-OL 2020
Angribere (fodbold)
Harting

Harting Stiftung & Co. KG er en tysk producent af elektriske bygningsdele. De har hovedkvarter i Espelkamp, Nordrhein-Westfalen. I 2021 havde de 6.500 ansatte og en omsætning på 1 mia. euro.

„Wilhelm Harting Mechanische Werkstätten“ blev grundlagt 1. september 1945 af Wilhelm Harting og hustru Marie i bydelen Dankersen i byen Minden.

Referencer 

Elektronikvirksomheder fra Tyskland
Etableret i 1945
Kvæglåge

En kvæglåge er en låge i en portpassage, gennem hvilken tamkvæg kan passere fra ét indhegnet område til et andet. Lågen lukkes når man ønsker, at de græssende husdyr forbliver på deres afgrænsede overdrev og åbnes, når kvæget eller personer skal passere.

Kvæglåger er lavet af træ eller metal og fastgjort på den ene- eller på begge sider af indhegningen med hængsler. På den modsatte side, eller i midten, er der en låsemekanisme, og afhængigt af designet kan denne bestå af en snor, en bolt eller en kæde og en krog. I andre porte klikkes en tværgående stang på plads ved at løfte den ned i et hak, der er beregnet til formålet. 

Udover de fleste kvæglåger der åbnes og lukkes manuelt, findes desuden selvlukkende porte. Denne funktion opnås for eksempel ved hjælp af en vægt forbundet med porten, en fjeder eller en skråhængslet låge (hvor tyngdekraften lukker den på plads). Formålet med sådanne låger er at forhindre, at porten forbliver åben, og at husdyrene dermed undslipper.

Især i Alperegionen er der kvæglåger ved skovvejene, eksempelvis på sæteren. For at gøre det lettere for cyklister og vandrere at passere uden at skulle åbne og lukke lågen, findes der kissing gates, stenter, drejekors eller færiste. Nogle gange er der også en V-formet passage lavet af metal eller sten på kvæggræsgange, som kun kan bruges af fodgængere på grund af åbningens lille bredde.

Links 
 Foto af en kvæglåge med en sidepassage til fodgængere.

Referencer

Gennemgange
Afgræsning
Områdesikring
Gelita

Gelita AG er en tysk gelatineproducent. De producerer gelatine, kollagen og protein. De har 2.548 ansatte og en omsætning på 697 mio. euro (2018).
I 1875 etableres en gelatinefabrik i Schweinfurt. I dag har de hovedkvarter i Eberbach, Baden-Württemberg.

Referencer 

Fødevarevirksomheder fra Tyskland
Etableret i 1875
Lushomo Mweemba

Lushomo Mweemba (født 10. april 2001) er en zambisk fodboldspiller.

Hun repræsenterede Zambia ved sommer-OL 2020 i Tokyo, hvor hendes hold blev elimineret i gruppespillet.

Mweemba blev udnævnt til Zambias trup til VM i fodbold for kvinder 2023.

Referencer

Eksterne henvisninger 
 

Kvindelige fodboldspillere fra Zambia
Fodboldspillere ved sommer-OL 2020
Deltagere for Zambia ved sommer-OL 2020
Forsvarsspillere (fodbold)
Rødby Boldklub

Rødby Boldklub (eller Rødby BK) er en dansk fodboldklub belligende i Rødby på Falster. Klubben blev stiftet i 1902. Klubben spiller i .
Rødby Boldklub spiller til dagligt på Kosmos Arena.

I 2023 kunne klubben fejre at de for første gang siden 80'erne kunne rykke op i Sjællandsserien.

Referencer

Fodboldklubber i Lolland-Falsterserien
Fodboldklubber i Sjællandsserien
Fodboldklubber i Danmark
Etableret i 1902
Lolland-Falster
Sport på Falster
Dačice

Dačice (tjekkisk udtale: [ˈdatʃɪtsɛ] ; ) er en by i distriktet  Jindřichův Hradec i regionen Sydbøhmen i Tjekkiet  med omkring 7.200 indbyggere. Den historiske bymidte er velbevaret og er beskyttet ved lov som en urban monumentzone.

Byen er kendt som hjemsted for sukkerknalden, der blev opfundet her i 1843 af .

Dačice består af bydelene  Dačice I–V og landsbyerne Bílkov, Borek, Chlumec, Dolní Němčice, Hostkovice, Hradišťko, Lipolec, Malý Pěčín, Prostřední Vydří, Toužín og Velký Pěčín. Prostřední Vydří udgør en eksklave af det kommunale område.

Geografi 
Dačice ligger omkring 31 km  øst for Jindřichův Hradec og 36 km  syd for Jihlava. På trods af administrativt at være en del af regionen sydbøhmen, ligger byen i det historiske land Mæhren. Den ligger i Křižanov højlandet. Det højeste punkt er bakken Plec på 608 m over havets overflade. Byen ligger ved floden  Moravian Thaya. Dens biflod er Rybniční-strømmen, som forsyner en lang række damme inden for kommunens område.

Historie 
Den første skriftlige omtale af Dačice er fra 1183, hvor det var en bosættelse på kryds og tværs af to handelsruter. I 1377 blev Dačice forfremmet til en by.

Efter Dačice blev erhvervet af familien Krajíř fra Krajek i 1459,  oplevede byen en rivende udvikling. I det 16. århundrede inviterede Krajíř italienske arkitekter til byen og forvandlede den enkle gotiske by til en renæssanceby. Det nye rådhus, to slotte, nyt kvarter omkring slottet og kirkens tårn blev bygget. I 1660 opførtes et franciskanerkloster, og i 1672-1677, da barokkirken Sankt Antonius af Padua blev bygget ved siden af klostret.

Dačice led af en pest i 1680, og af omfattende brand og flere mindre brande, som forårsagede ødelæggelse af renæssance- og barok- udseendet af byen. I det 19. århundrede blev byen industrialiseret. I 1833 blev det første sukkerraffinaderi i Mähren grundlagt. I 1902 blev byen forbundet med Telč og Slavonice med jernbane.

Indtil 1918 var Datschitz – Dačice en del af Østrig-Ungarn i distriktet med samme navn, en af de 34 Bezirkshauptmannschaften i Mähren.

Referencer 

 
 Dačice Castle

Byer i Tjekkiet
Byer i Sydbøhmen
Væggerløse Boldklub

Væggerløse Boldklub (eller Væggerløse BK) er en dansk fodboldklub belligende i Væggerløse på Falster. Klubben blev stiftet i 1902. Klubben spiller i .
Rødby Boldklub spiller til dagligt på JBJ Arena.

Referencer

Fodboldklubber i Lolland-Falsterserien
Fodboldklubber i Sjællandsserien
Fodboldklubber i Danmark
Lolland-Falster
Sport på Falster
Krzysztof Bosak

Krzysztof Bosak (født 13. juni 1982 i Warszawa) er en polsk politiker, der er medlem af parlamentet i Republikken Polen. I 2005-2007 var han medlem af Sejmen på vegne af Ligaen af Polske Familier, og siden 2019 har han været medlem af Sejmen igen på vegne af Forbundet. Bosak var formand for den alpolske ungdom i 2005-2006 og en af grundlæggerne og nuværende formand for den nationale bevægelse. Han var præsidentkandidat i 2020.

Referencer 

Politikere fra Polen
B & W Samsø

B & W Samsø er en dansk dokumentarfilm fra 1965.

Eksterne henvisninger 
 

Dokumentarfilm fra Danmark
Danske film fra 1965
Tåbelige spørgsmål - Museum der Medizin

Tåbelige spørgsmål - Museum der Medizin er en dansk dokumentarfilm fra 1993 instrueret af Kirsten Hammann og efter manuskript af Kirsten Hammann og Morten Skriver.

Handling 
Museum des Institutes für Geschichte der Medizin, Wien. Den anatomiske vokssamling på museet flettes ind i Kirsten Hammanns historie om menneskets stræben efter at kunne sætte alt på hylder og i orden. Men ligner vi voksfigurerne, og er der plads til de tåbelige spørgsmål?

Referencer

Eksterne henvisninger 
 

Dokumentarfilm fra Danmark
Danske film fra 1993
Sådan begyndte det

Sådan begyndte det er en dansk dokumentarfilm fra 1967 instrueret af Jørgen Storm-Petersen.

Handling 
Lavet i forbindelse med Prinsesse Margrethes forlovelse og bryllup. Skildring af hendes barndom og opvækst.

Referencer

Eksterne henvisninger 
 

Dokumentarfilm fra Danmark
Danske film fra 1967
Gammel Dansk - Shetland

Gammel Dansk - Shetland er en dansk dokumentarfilm fra 1989 instrueret af Aksel Hald-Christensen.

Eksterne henvisninger 
 

Dokumentarfilm fra Danmark
Rejsefilm fra Danmark
Danske film fra 1989
Når fjordene blåner

Når fjordene blåner er en dansk dokumentarfilm fra 1987 instrueret af Aksel Hald-Christensen.

Handling 
Rejsefilm fra Norge.

Referencer

Eksterne henvisninger 
 

Dokumentarfilm fra Danmark
Turistfilm fra Danmark
Rejsefilm fra Danmark
Danske film fra 1987
De 1000 øers land - Åland

De 1000 øers land - Åland er en dansk dokumentarfilm fra 1984 instrueret af Aksel Hald-Christensen.

Eksterne henvisninger 
 

Dokumentarfilm fra Danmark
Turistfilm fra Danmark
Danske film fra 1984
Når naturen kalder (dokumentarfilm)

Når naturen kalder er en dansk naturfilm fra 1978 instrueret af Aksel Hald-Christensen.

Handling 
Vildmarksfilm i Sverige.

Referencer

Eksterne henvisninger 
 

Dokumentarfilm fra Danmark
Turistfilm fra Danmark
Naturfilm fra Danmark
Danske film fra 1978
Til søs igennem Sverige

Til søs igennem Sverige er en dansk dokumentarfilm fra 1986 instrueret af Aksel Hald-Christensen.

Handling 
sejlads gennem Götakanalen?

Referencer

Eksterne henvisninger 
 

Dokumentarfilm fra Danmark
Turistfilm fra Danmark
Danske film fra 1986
Finlandia (dokumentarfilm)

Finlandia er en dansk naturfilm fra 1973 instrueret af Aksel Hald-Christensen.

Eksterne henvisninger 
 

Dokumentarfilm fra Danmark
Turistfilm fra Danmark
Naturfilm fra Danmark
Danske film fra 1973
En film om tatoveringer

En film om tatoveringer er en dansk dokumentarfilm fra 1969 instrueret af Nils Vest efter eget manuskript.

Eksterne henvisninger 
 

Dokumentarfilm fra Danmark
Danske film fra 1969
Ned med støjen!

Ned med støjen! er en dansk dokumentarfilm fra 1982 instrueret af Nils Vest og efter manuskript af Palle Voss og Jan Voetmann.

Eksterne henvisninger 
 

Dokumentarfilm fra Danmark
Danske film fra 1982
Når spånerne flyver

Når spånerne flyver er en dansk dokumentarfilm fra 1983 instrueret af Nils Vest og efter manuskript af Karl Utzon.

Eksterne henvisninger 
 

Dokumentarfilm fra Danmark
Danske film fra 1983
Resorts

Resorts er en dansk dokumentarfilm fra 2023 instrueret af Mette Carla Albrechtsen.

Handling 
Resorts er en fascinerende dokumentarfilm bygget på drømmen om det gode liv i solen. Indrammet i et klassisk charterferiested møder vi seks turister, der valgte aldrig at rejse hjem fra deres ferie. I stedet for blev de i solen. Resorts er et varmt og originalt portræt af dem.

Referencer

Eksterne henvisninger 
 

Dokumentarfilm fra Danmark
Danske film fra 2023
Dansk Film Revy 1936/B

Dansk Film Revy 1936/B er en dansk dokumentarfilm fra 1936.

Handling 
Blandt andet historier om Ragnhild Hveger, Mette Gregaards forberedelser til Olympiaden (udspring), og om en religiøs sekt på Hegnstrupgaard ved Roskilde.

Referencer

Eksterne henvisninger 
 

Dokumentarfilm fra Danmark
Danske film fra 1936
The End of Quiet

The End of Quiet er en dansk dokumentarfilm instrueret af Kasper Bisgaard.

Eksterne henvisninger 
 

Dokumentarfilm fra Danmark
Moosa Lane

Moosa Lane er en dansk dokumentarfilm fra 2022 instrueret af Anita Mathal Hopland.

Handling 
Den danske dokumentarinstruktør Anita M. Hopland er vokset op med sin pakistanke far og norske mor i Danmark. Som 25-årig beslutter hun sig for at undersøge sin pakistanske familie gennem sit kamera og i løbet af de næste 15 år kommer hun tættere og tættere ind på livet af sin egen generation af unge i Pakistan. Anita vil undersøge hvad vores kulturelle og nationale ophav sætter af spor i os som mennesker. I Pakistan bliver hendes kusines datter Saima et anker og fikspunkt, indtil den dag hun skal giftes bort. Tiden går, de to familier forandrer sig, og det samme gør Hopland selv. Moosa Lane er en personlig familiefortælling i bredformat, hvor alle følelser får lov at farve lærredet undervejs.

Referencer

Eksterne henvisninger 
 

Dokumentarfilm fra Danmark
Danske film fra 2022
Til kamp mod spekulanterne

Til kamp mod spekulanterne er en dansk dokumentarfilm fra 2023 instrueret af Christoffer Dreyer.

Handling 
På det ydre Frederiksberg ligger Den Sønderjyske By. Et smukt og charmerende ejendomskompleks med 308 lejligheder med små haver, hvor man kan bo billigt til leje. Her bor pædagoger, enlige forsørgere, pensionister, kunstnere og småbørnsfamilier i skøn forening. Sådan er det i hvert fald indtil begyndelsen af december 2018, hvor verdens største kapitalfond Blackstone køber Den Sønderjyske By af Frederiksberg Boligfond for 538 millioner kr.
Lejerne, med beboerformanden Søren i spidsen, vælger at tage kampen op mod Blackstone og laver både store og små demonstrationer. Der er opbakning fra mange sider, og pressen dækker ivrigt de små lejeres kamp og modstand mod den store amerikanske kapitalfond. Lejerne får endnu mere medvind, da et gammelt skøde fra 1932 dukker op. Skødet dikterer, at hvis ejendommen nogensinde bliver solgt skal lejerne tilbydes hele ejendommen med de 308 lejligheder for 2,8 millioner kr.
Beboerne hyrer advokaten Lars Langkjær, som er en af Danmarks bedste boligadvokater til at føre retssagen. En retssag, der på sigt kan gøre samtlige beboere til boligmillionærer.
Sammenholdet og idealismen bliver dog sat på prøve, og dilemmaerne vælter ind. For vælger lejerne at føre sagen til ende, kan det medføre konkurser og nedsmeltning af hele udlejnings-markedet på Frederiksberg.

Referencer

Eksterne henvisninger 
 

Dokumentarfilm fra Danmark
Danske film fra 2023
Solopgangens Dans

Solopgangens Dans er en dansk dokumentarfilm fra 1986 instrueret af Ebbe Larsen efter eget manuskript.

Handling 
Om amerikanske indfødte stammer.

Medvirkende 

 Ebbe Larsen

Referencer

Eksterne henvisninger 
 

Dokumentarfilm fra Danmark
Danske film fra 1986